Делфи
Делфи () е археологически обект и град на територията на съвременна Гърция. В античността се намирал в Антична Фокида. Място на прочутото древногръцко светилище с Делфийския оракул.

Древен Делфи 
Древният град се е намирал на територията на днешния ном Фокида (на около 120 км северозападно от Атина). В древността е бил водещ религиозен център за Древна Гърция (поне от 8 век пр. Хр.), тъй като там се намирал прочутото светилище, оракул на бог Аполон. Светилището е най-почитаното прорицалище в древността в цялото Средиземноморие. В Делфи има също храм на Атина (Athena Pronaia), стадион, театър и съкровищници на гръцките полиси, които са съхранявали даровете за бога. От 6 век пр. Хр. тук се провеждат Питийските игри, включващи музикални и спортни състезания. Днес руините на Делфи са туристически обект и част от списъка на ЮНЕСКО на световното наследство. Днешният град Делфи се намира на около километър югозападно от древното светилище.

Съвременен Делфи 
Съвременният град Делфи се намира западно от археологическия обект. През него минава главният шосеен път, свързващ Амфиса с Атеа и Арахова. В града има училище, лицей и площад.

Галерия

Източници

Вижте също 
 Делфийски оракул
 Пития

 
Обекти на световното наследство в Гърция
Религия в Древна Гърция
Светилища в Гърция